**ПРОГРАМ ОБАВЉАЊА СТРУЧНЕ ПРАКСЕ СТУДЕНАТА У ДРЖАВНИМ ОРГАНИМА**

Министарство државне управе и локалне самоуправе спроводи програм подршке јавне управе високошколским установама у образовном процесу за школску 2021-2022. годину. У склопу овом програма студенти могу да реализују стручну праксу у јавној управи. Реализована пракса се признаје као ваннаставна активност, у складу са Правилником Универзитета у Нишу.

Филозофски факултет у Нишу има могућност да на ову праксу упути 11 студената основних академских студија. Изабраним студентима биће одређени ментори из реда наставника Факултета, а праксу у трајању од 80 сати (месец дана, 4 сата дневно) реализоваће у Градској управи Града Ниша, до краја маја 2022. године.

Предност приликом избора студената који се пријаве на овај позив имаће студенти старијих година студија, са већим бројем остварених ЕСПБ и са већом просечном оценом оствареном у досадашњем студирању.

Заинтересовани студенти треба да се пријаве до понедељка, 7. фебруара 2022. године, до 12 сати. Пријављивање се врши слањем попуњеног пријавног обрасца на адресу: vesna.milutinovic@filfak.ni.ac.rs .

По истеку назначеног рока за пријављивање студената, биће извршен избор 11 студената на основу наведених критеријума.

**ПРИЈАВА ЗА ОБАВЉАЊЕ СТРУЧНЕ ПРАКСЕ СТУДЕНАТА У ГРАДСКОЈ УПРАВИ ГРАДА НИША**

**У ШКОЛСКОЈ 2021/2022. ГОДИНИ**

|  |  |
| --- | --- |
| Име и презиме |  |
| Студијски програм |  |
| Број индекса |  |
| Година студија |  |
| Остварени број ЕСПБ |  |
| Просечна оцена остварена током досадашњег студирања |  |
| Имејл адреса |  |
| Мобилни телефон |  |